فروٹ (جنسی عمل)

فروٹ یا فروٹنگ (انگریزی سلینگ کی اصطلاح جو frottage فروٹاج سے نکلی ہے؛ فرانسیسی فعل frotter یعنی  سے ماخوذ) وہ جنسی عمل ہے جس میں عموماً براہِ راست عضوِ تناسل سے عضوِ تناسل کا تَماس شامل ہوتا ہے۔ یہ اصطلاح ابتدا میں ہم جنس پرست مرد (گے / لونڈے باز) کارکنوں کے ذریعے رائج ہوئی جنھوں نے دبری جنسی عمل کے مقابلے میں اس طریقے کو ترجیح دی۔ بعد ازاں اس کے مفہوم میں وسعت آ گئی اور اب یہ اس عمل سے متعلق مختلف رجحانات اور ترجیحات کے لیے استعمال ہوتی ہے جو لازماً دیگر جنسی سرگرمیوں کے بارے میں کسی خاص رویے کی نشان دہی نہیں کرتیں۔ بعض صورتوں میں اسے ابتدائی جنسی تحریک (فور پلے) کے طور پر بھی انجام دیا جاتا ہے۔

چونکہ یہ عمل دخول پر مبنی نہیں ہوتا اس لیے فروٹنگ میں محفوظ جنسی عمل کے اعتبار سے یہ فائدہ موجود ہے کہ اس سے ایچ آئی وی/ایڈز کے منتقل ہونے کا خطرہ کم ہو جاتا ہے۔ تاہم اس کے باوجود جلد سے جلد کے ذریعے منتقل ہونے والی جنسی بیماریاں لاحق ہونے کا امکان رہتا ہے، جیسے ہیومن پیپیلوما وائرس (ایچ پی وی) اور پشمی جوئیں (کریبس)، جو اس صورت میں بھی منتقل ہو سکتی ہیں جب ظاہری زخم یا علامات موجود نہ ہوں۔

یہ عمل طبق زنی سے مماثلت رکھتا ہے، جس میں اندام نہانی سے اندام نہانی کا تماس شامل ہوتا ہے۔

 حوالہ جات 

زمرہ:جنسی اعمال
زمرہ:جنسی حالتیں
زمرہ:مردانہ ہم جنسیت